પોરબંદર : પોરબંદરમાં ગાંધી જન્મસ્થળ કિર્તી મંદિરના પાછળના ભાગે જ કસ્તુરબાનું પિયર નું ઘર પણ આવેલું છે કિર્તીમંદિરની મુલાકાત લેનાર પ્રવાસીઓ કસ્તુરબાના ઘરની પણ મુલાકાત લેવા જતા હોય છે ત્યારે અહી બપોરે૧૨ વાગ્યે પણ અલીગઢી તાળા લટકતા હોવાથી પ્રવાસીઓ આ ઘર નિહાળ્યા વગર જ નિરાશ થઇને પરત ફ્રે છે આથી અહી નિયત સમય મુજબ નિયમિત રીતે આ ઘર પ્રવાસીઓ માટે ખુલ્લું રાખવું જોઈએ તેવી માંગ ઉઠી છે ગાંધી જન્મસ્થળની પાછળના ભાગે જ તેમના અર્ધાંગીની કસ્તુરબાનું પિયરનું ઘર પણ આવેલું છે જે રાજ્ય સરકારના પુરાતત્વ ખાતા હસ્તક છે પરંતુ અહી બપોરે૧૨વાગ્યે પણ અલીગઢી તાળા લટકતા હોવાથી આ સ્થળ જોવા આવનાર પ્રવાસીઓ નિરાશ થઇ ને પરત ફ્રે છે જાણવા મળતી વિગત મુજબ આ ઘર પ્રવાસીઓ નિહાળી શકે તે માટે તેનો સમય સવારે ૮થી સાંજે ૭ વાગ્યા સુધીનો રખાયો છે પરંતુ અહી એક જ ચોકીદાર ફ્રજ બજાવતો હોવાથી બપોરે તાળા મારી અને ઘરે ચાલ્યો જાય છે.